**ΔΕΛΤΙΟ ΤΥΠΟΥ**

 Πραγματοποιήθηκε στο παλαιό Δημαρχείο Χαλανδρίου ευρεία σύσκεψη συλλογικών φορέων, αυτοδιοικητικών παρατάξεων, εκπροσώπων των Δήμων Αμαρουσίου, Χαλανδρίου, Λυκόβρυσης – Πεύκης και κατοίκων της περιοχής με θέμα το συντονισμό των ενεργειών για την αποτροπή της μετεγκατάστασης του Καζίνο της Πάρνηθας στο Μαρούσι.

 Έγινε ενημέρωση πάνω στις τελευταίες εξελίξεις, μετά και την απόφαση του Υπουργείου Περιβάλλοντος και Ενέργειας για Προέγκριση Ειδικού Χωρικού Σχεδίου (Ε.Χ.Σ), για την μετεγκατάσταση του Καζίνο Πάρνηθας και για τον συνολικό πολεοδομικό σχεδιασμό στο κτήμα Δηλαβέρη, στην Αγία Φιλοθέη Αμαρουσίου, στα όρια του δήμου Χαλανδρίου.

 Η Στρατηγική Μελέτη Περιβαλλοντικών Επιπτώσεων (ΣΜΠΕ) έχει ήδη κατατεθεί στο Υπουργείο Ανάπτυξης και αναμένεται να δημοσιευθεί και να τεθεί σε δημόσια διαβούλευση.

Μετά τις τοποθετήσεις των φορέων, των αυτοδιοικητικών παρατάξεων και κατοίκων η σύσκεψη κατέληξε στα παρακάτω:

* Επαναβεβαίωσε την αντίθεσή της στη μεταφορά του Καζίνο στο Μαρούσι, καθώς και σε κάθε άλλη περιοχή εντός πολεοδομικού ιστού, για σοβαρούς κοινωνικούς και περιβαλλοντικούς λόγους. Υπενθυμίζουμε ότι στην ίδια κατεύθυνση έχουν κινηθεί και οι αποφάσεις της ΚΕΔΕ, των Δημοτικών Συμβουλίων Αμαρουσίου, Χαλανδρίου και Λυκόβρυσης – Πεύκης και τοπικών φορέων και συλλόγων.
* Αποφάσισε την στήριξη πρωτοβουλιών για κατάθεση προσφυγής στο ΣτΕ για την ακύρωση της παραπάνω απόφασης του ΥΠΕΝ καθώς και να ζητήσει από τους Δήμους Αμαρουσίου, Χαλανδρίου και Λυκόβρυσης – Πεύκης και όποιον άλλο Δήμο ενδιαφέρεται να προσφύγουν οι ίδιοι και να στηρίξουν πολιτικά, νομικά και οικονομικά τις υπάρχουσες προσφυγές.
* Αποφάσισε την άμεση και συνεχή ενημέρωση των Δημοτικών Αρχών, της Περιφερειακής Αρχής, του Περιφερειακού και των δημοτικών Συμβουλίων, του τοπικού και αθηναϊκού τύπου με όποιο πρόσφορο μέσο.
* Αποφάσισε να επιδιώξει την ευρύτερη δυνατή ενημέρωση των κατοίκων και φορέων της περιοχής με ανακοινώσεις, διοργάνωση ημερίδων και κινητοποιήσεις που θα πραγματοποιηθούν στο επόμενο διάστημα.
* Αποφάσισε τέλος την συγκρότηση Επιτροπής Αγώνα για το συντονισμό των επόμενων ενεργειών από εκπροσώπους που όρισαν ήδη ή θα ορίσουν οι συμμετέχοντες φορείς αλλά και οι φορείς που θα συμμετάσχουν μελλοντικά.

Στη σύσκεψη συμμετείχαν με εκπροσώπους τους οι παρακάτω συλλογικοί φορείς, Δήμοι και αυτοδιοικητικές παρατάξεις:

* ΕΞΩΡΑΪΣΤΙΚΟΣ ΣΥΛΛΟΓΟΣ ΑΓΙΑΣ ΦΙΛΟΘΕΗΣ ΑΜΑΡΟΥΣΙΟΥ
* ΣΥΛΛΟΓΟΣ ΠΡΟΣΤΑΣΙΑΣ ΡΕΜΑΤΙΑΣ ΧΑΛΑΝΔΡΙΟΥ
* ΕΞΩΡΑΪΣΤΙΚΟΣ ΣΥΛΛΟΓΟΣ ΠΑΡΑΔΕΙΣΟΥ ΑΜΑΡΟΥΣΙΟΥ
* ΣΥΛΛΟΓΟΣ ΚΑΤΟΙΚΩΝ ΑΓΙΟΥ ΝΙΚΟΛΑΟΥ – Κ.Α.Τ. ΑΜΑΡΟΥΣΙΟΥ
* ΕΞΩΡΑΪΣΤΙΚΟΣ ΣΥΛΛΟΓΟΣ ΨΑΛΙΔΙΟΥ ΑΜΑΡΟΥΣΙΟΥ
* ΠΕΡΙΒΑΛΛΟΝΤΟΛΟΓΙΚΟΣ ΣΥΛΛΟΓΟΣ «ΠΝΟΗ» ΑΜΑΡΟΥΣΙΟΥ
* ΕΝΩΣΗ ΓΟΝΕΩΝ ΑΜΑΡΟΥΣΙΟΥ
* ΕΝΩΣΗ ΓΟΝΕΩΝ ΧΑΛΑΝΔΡΙΟΥ
* Α-Γ ΕΛΜΕ Β΄ ΑΘΗΝΑΣ
* ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. Ο ΠΕΡΙΚΛΗΣ
* ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΑΜΑΡΟΥΣΙΟΥ
* ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ 7ου ΔΗΜΟΤΙΚΟΥ ΑΜΑΡΟΥΣΙΟΥ (ΑΓΙΑ ΦΙΛΟΘΕΗ)
* ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ 8ου ΓΥΜΝΑΣΙΟΥ ΑΜΑΡΟΥΣΙΟΥ (ΑΓΙΑ ΦΙΛΟΘΕΗ)
* ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ 9ου ΛΥΚΕΙΟΥ ΑΜΑΡΟΥΣΙΟΥ
(ΑΓΙΑ ΦΙΛΟΘΕΗ)
* ΟΜΑΔΑ ΠΕΡΙΟΔΙΚΟΥ ΠΟΔΟΝΙΦΤΗΣ Ν.ΙΩΝΙΑ
* ΑΘΛΗΤΙΚΟΣ ΣΥΛΛΟΓΟΣ ΟΔΥΣΣΕΑΣ ΑΓΙΑΣ ΦΙΛΟΘΕΗΣ ΑΜΑΡΟΥΣΙΟΥ.
* ΑΔΕΔΥ

 **ΔΗΜΟΣ ΑΜΑΡΟΥΣΙΟΥ**

* ΔΗΜΟΤΙΚΗ ΠΑΡΑΤΑΞΗ ΝΕΑ ΕΠΟΧΗ ΑΜΑΡΟΥΣΙΟΥ
* ΔΗΜΟΤΙΚΗ ΠΑΡΑΤΑΞΗ ΕΝΩΜΕΝΟ ΜΑΡΟΥΣΙ
* ΔΗΜΟΤΙΚΗ ΠΑΡΑΤΑΞΗ ΕΝΟΤΗΤΑ ΑΝΑΤΡΟΠΗ ΚΑΙ ΕΡΓΟ ΓΙΑ ΤΟ ΜΑΡΟΥΣΙ
* ΔΗΜΟΤΙΚΗ ΠΑΡΑΤΑΞΗ ΑΔΕΣΜΕΥΤΗ ΦΩΝΗ ΑΜΑΡΟΥΣΙΟΥ
* ΔΗΜΟΤΙΚΗ ΠΑΡΑΤΑΞΗ ΕΚΤΟΣ ΤΩΝ ΤΟΙΧΩΝ ΑΜΑΡΟΥΣΙΟΥ

 **ΔΗΜΟΣ ΧΑΛΑΝΔΡΙΟΥ**

* ΔΗΜΟΤΙΚΗ ΠΑΡΑΤΑΞΗ ΑΝΤΙΣΤΑΣΗ ΜΕ ΤΟΥΣ ΠΟΛΙΤΕΣ ΤΟΥ ΧΑΛΑΝΔΡΙΟΥ
* ΔΗΜΟΤΙΚΗ ΠΑΡΑΤΑΞΗ ΟΡΙΖΟΝΤΑΣ 2023 ΧΑΛΑΝΔΡΙΟΥ
* ΔΗΜΟΤΙΚΗ ΠΑΡΑΤΑΞΗ ΧΑΛΑΝΔΡΙ ΑΛΛΑΖΟΥΜΕ ΠΟΡΕΙΑ
* ΔΗΜΟΤΙΚΗ ΠΑΡΑΤΑΞΗ ΧΑΛΑΝΔΡΙ ΕΝΑΝΤΙΑ

 **ΔΗΜΟΣ ΛΥΚΟΒΡΥΣΗΣ-ΠΕΥΚΗΣ**

* ΔΗΜΟΤΙΚΗ ΠΑΡΑΤΑΞΗ ΔΗΜΟΣ ΜΠΡΟΣΤΑ+ ΛΥΚΟΒΡΥΣΗΣ-ΠΕΥΚΗΣ
* ΔΗΜΟΤΙΚΗ ΠΑΡΑΤΑΞΗ ΣΥΜΜΑΧΙΑ ΠΟΛΙΤΩΝ ΠΕΥΚΗΣ-ΛΥΚΟΒΡΥΣΗΣ
* ΠΑΡΑΤΑΞΗ ΠΕΡΙΦΕΡΕΙΑΣ ΑΤΤΙΚΗΣ ΑΝΤΙΚΑΠΙΤΑΛΙΣΤΙΚΗ ΑΝΑΤΡΟΠΗ ΣΤΗΝ ΑΤΤΙΚΗ
* ΠΑΡΑΤΑΞΗ ΠΕΡΙΦΕΡΕΙΑΣ ΑΤΤΙΚΗΣ ΑΝΥΠΟΤΑΚΤΗ ΑΤΤΙΚΗ